Title: Opetusvideoiden tekeminen
Course: Verkkokurssin rakentaminen

Opetusvideoiden tekeminen

Tällä välilehdellä esitellään ohjelmia, joilla voit tehdä tietokoneen näytöltä tallennettavia opetusvideoita. Aluksi kerrotaan, mitä kannattaa huomioida ennen videon kuvaamista. Tarkista heti alkuun oman hiiresi ja mikkisi toimivuus. Jos haluat videoon hyvän äänenlaadun, kannattaa hankkia ulkoinen mikki.

Videon suunnittelu:

1. Suunnittele ja käsikirjoita video etukäteen. Hyvässä elokuvassakin oleellista on hyvä käsikirjoitus:  Pyri pitämään video kohtuullisen lyhyenä, mutta säilytä kuitenkin rauhallinen tahti. ( Pituus: 3-15 minuuttia aiheesta riippuen )
  - Jos teet käsikirjoituksen valmiiksi tekstinkäsittelyohjelmalla, voit hyödyntää käsikirjoitusta myöhemmin tekstitysten tekemisessä. Käsikirjoitukseen kannattaa siis alussa kirjoittaa ylös kaikki se mitä aiot sanoa. Käytä luettelomerkkejä ja tarpeeksi isoa fonttia, että sinun on helpompi seurata tekstiä
  - Käsikirjoituksen käyttäminen vähentää usein omasta puheesta häiritseviä täytesanojen käyttöä.
  - Jos video käsittelee tietokoneohjelman käyttöä, tee ensin kirjalliset ohjeet ohjelman käyttöön. Voit hyödyntää kirjallisia ohjeita sekä monikanavaisuuden tarjoamisessa että käsikirjoituksessa.
2. And action:  Varaudu siihen, että joudut tekemään useita ottoja.
  - Voit koostaa videon myös pätkistä ja äänittää puheen jälkikäteen, mutta silloin pitää varata aikaa videoiden editointiin.
  - Jos äänität puheen jälkikäteen kannattaa videota tehdessä usein kuitenkin selittää asiaa itselleen ääneen, ettei video ole liian nopeatempoinen suhteessa selitykseen.

Videon kuvaaminen:

1. Ennen varsinaista videon kuvaamista: Sulje kaikki ylimääräiset ohjelmat ja ikkunat, hoida laitteen päivitykset ja laita muut laitteet äänettömälle
  - Ylimääräisistä ohjelmista ja laitteista tulee usein ilmoituksia ja ääniä, jotka häiritsevät videon tekemistä.
2. Tarkista hiiri. Hiiren kannattaa olla naksumaton ja alustalla hyvin liikkuva. Videolla huomaat muuten ylimääräiset liikkeet, joita joudut tekemään heikkolaatuisen hiiren takia.
3. Lämmittele ja avaa oma äänesi ennen videon tekemistä.
  - Yritä kuulostaa videolla omasta mielestäsi ylipirteältä niin lopputulos on usein parempi.
  - Älä lopeta tai hämmenny pienistä virheistä, katsoja ei useinkaan kiinnitä niihin huomiota.
4. Odota pieni hetki alussa ja lopussa.
  - Kun aloitat videon tallentamisen, odota pieni hetki ( noin 2 sekuntia ) ennen kuin alat selittämään videolla asioita. Muuten katsoja ei ehdi orientoitua asiaan ja osa selostuksesta jää huomioimatta. Tällä tavoin pidät myös huolta, että tallennus on kerennyt alkaa ja samalla videon editointi helpottuu.
  - Kun pääset selostuksen loppuun, muista myös pitää pieni tauko ennen videon lopettamista.

Mihin voit tallentaa videot katsomista varten?

Videot kannattaa ladata käyttöä varten YouTubeen, Vimeoon tai johonkin pilvipalveluun. Palvelut on pääosin maksuttomia, mutta niihin tulee luoda omat tunnukset.

Huomioi seuraavat asiat, kun lataat videot opetuskäyttöön:

1. Videot on saavutettavuuden takia hyvä tekstittää. Tekstitys ei ole pakollista, jos video on käytössä alle 2 viikkoa tai jos sama sisältö on kurssilla muuten saavutettavasti saatavilla. Ohjeet YouTubessa videoiden tekstittämiseen löydät Saavutettavuus-välilehdeltä.
2. Voit rajoittaa sitä, kenen on mahdollista nähdä video. Voit rajoittaa video näkemisen esimerkiksi vain tietyille henkilöille tai niille henkilöille, joilla on linkki videoon.
3. Voit rajoittaa sitä, voiko videota kommentoida tai voiko videosta tykätä.

Jos et halua säilyttää videoita esimerkiksi omalla YouTube-tililläsi voit kysyä oikeutta ladata videot Salpauksen Youtube-tilille. Salpauksen YouTube-tilin käyttöä varten tarvitset oman gmail-käyttäjätunnuksen kirjautumista varten. Huomaa, että et saa oikeuksia poistaa videoita Salpauksen YouTube-tililtä.

Tilille oikeuksia myöntää Salpauksen viestintä. Laita viesti viestinta@salpaus.fi.

Ohjelmia videoiden tekemiseen: