Title: Saavutettavuus
Course: Verkkokurssin rakentaminen

Saavutettavuus

Tältä välilehdeltä löydät ohjeita ohjelmiin, joista voi olla apua esimerkiksi lukivaikeuksien kanssa.

Apua lukemisen ongelmiin

- Näytönlukuohjelmat auttavat lukemisen ongelmissa.
- Näytönlukuohjelmista voi olla apua myös S2-opiskelijoille kielen oppimisessa.
- Myös opiskelijat, joilla on ongelmia näön kanssa, voivat saada apua ohjelmista.

Näytönlukuohjelman käytössä tärkeää on miellyttävä ääni sekä helppokäyttöisyys.

Huom! Voit ladata ilmaiseksi koneellesi Google Chrome-selaimessa käytettävän Immersive Reader-näytönlukuohjelman Google Chrome-kaupasta. Immersive Reader on selaimessa toimiva lisäosa. Toiminto ei siis ole selaimessa valmiina!

Videoiden tekstitykset

Voit lisätä videoihin tekstitykset esimerkiksi julkaistessasi videon YouTubessa.

Julkaistuihin opetusvideoihin tai muihin opetuksen parissa tehtyihin videoihin tulisi lisätä tekstitykset, jos video on käytössä yli kaksi viikkoa. Jos sama sisältö kuin videolla on tarjolla muuten saavutettavasti, ei tekstitys ole pakollista.

Tekstitys voidaan joko polttaa videoon kiinni, jolloin tekstitystä ei saa piiloon tai se voidaan lisätä tekstitysraitana, jolloin sen piilottaminen on mahdollista. YouTubessa tekstitys lisätään omana raitanaan, joten sen saa päälle ja pois.